|  |
| --- |
|  **EΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ****ΓΕΝΙΚΗ ΓΡΑΜΜΑΤΕΙΑ ΔΙΑ ΒΙΟΥ ΜΑΘΗΣΗΣ & ΝΕΑΣ ΓΕΝΙΑΣ** |

|  |  |  |
| --- | --- | --- |
| Δ/νση: | Ανδρέα Παπανδρέου 37 | **[ ΑΝΑΡΤΗΤΕΑ ΣΤΟ ΔΙΑΔΙΚΤΥΟ ]** |
| Τ.Κ. – Πόλη:  | 15180 - Μαρούσι |
| Τηλέφωνο: | 210-3442212 και 2131311632  |
|  | Ώρες επικοινωνίας : 10 π.μ – 12 μ.μ.  |
|

|  |  |
| --- | --- |
| E-mail: | dkaimas@minedu.gov.gr |

 | dkaimas@minedu.gov.gr |

 Μαρούσι, 20 Μαΐου 2016

 **Αριθμ. Πρωτ.: 1009**

**Θέμα: «ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΗΝ ΠΙΛΟΤΙΚΗ ΕΦΑΡΜΟΓΗ ΤΗΣ ΤΑΞΗΣ ΜΑΘΗΤΕΙΑΣ ΣΤΑ ΕΠΑ.Λ**. **ΚΟΡΩΠΙΟΥ ΚΑΙ 2ο ΕΠΑ.Λ. ΣΤΑΥΡΟΥΠΟΛΗΣ»**

 Έχοντας υπόψη τις διατάξεις:

1. των άρθρων 7, 9, 10, 12, 14 και ιδίως τις διατάξεις του άρθρου 46 του ν. 4186/2013 «Αναδιάρθρωση της δευτεροβάθμιας εκπαίδευσης και λοιπές διατάξεις» (Α΄ 193), όπως τροποποιήθηκαν και ισχύουν.
2. των διατάξεων του ν. 4366/2016«Κύρωση: α) της από 24.12.2015 Πράξης Νομοθετικού Περιεχομένου «Ρύθμιση κατεπειγόντων θεμάτων των Υπουργείων Εσωτερικών και Διοικητικής Ανασυγκρότησης, Περιβάλλοντος και Ενέργειας, Ναυτιλίας και Νησιωτικής Πολιτικής, Δικαιοσύνης, Διαφάνειας και Ανθρωπίνων Δικαιωμάτων, Εργασίας, Κοινωνικής Ασφάλισης και Κοινωνικής Αλληλεγγύης, Υγείας, Αγροτικής Ανάπτυξης και Τροφίμων και Οικονομικών» (Α΄ 182) και β) της από 30.12.2015 Πράξης Νομοθετικού Περιεχομένου «Ρύθμιση κατεπειγόντων θεμάτων των Υπουργείων Οικονομικών, Παιδείας, Έρευνας και Θρησκευμάτων, Εσωτερικών και Διοικητικής Ανασυγκρότησης, Περιβάλλοντος και Ενέργειας, Ναυτιλίας και Νησιωτικής Πολιτικής, Εργασίας, Κοινωνικής Ασφάλισης και Κοινωνικής Αλληλεγγύης, Εθνικής Άμυνας, Υγείας και Οικονομίας, Ανάπτυξης και Τουρισμού και της ΕΡΤ Α.Ε.» (Α΄ 184) και άλλες διατάξεις »(Α΄18)
3. της υπ. αριθμ. 20405/373 «Υλοποίηση της Πιλοτικής Τάξης Μαθητείας» (Β΄ 1371) Κοινής Υπουργικής Απόφασης των Υπουργών Παιδείας Έρευνας και θρησκευμάτων, Εργασίας, Κοινωνικής Ασφάλισης και Κοινωνικής Αλληλεγγύης και Οικονομικών

 η Γενική Γραμματεία Δια Βίου Μάθησης και Νέας Γενιάς καλεί τους ενδιαφερόμενους (ηλικίας **18 έως 24 ετών**, οι οποίοι βρίσκονται **εκτός απασχόλησης, εκπαίδευσης ή κατάρτισης** και είναι **εγγεγραμμένοι στον ΟΑΕΔ**) **κατόχους πτυχίου** της ειδικότητας «**Ηλεκτρολογικών Εγκαταστάσεων**» ή **άλλων ειδικοτήτων του τομέα Ηλεκτρολογίας** και της ειδικότητας «**Σύγχρονη Επιχειρηματική Γεωργία**» ή **άλλων ειδικοτήτων του τομέα Γεωπονίας, Τροφίμων και Περιβάλλοντος**, να υποβάλλουν αίτηση συμμετοχής στην πιλοτική εφαρμογή της τάξης μαθητείας στο **ΕΠΑ.Λ. ΚΟΡΩΠΙΟΥ** και στο 2ο **ΕΠΑ.Λ. ΣΤΑΥΡΟΥΠΟΛΗΣ** **αντίστοιχα**, σύμφωνα με τους όρους και τις προϋποθέσεις των ως άνω διατάξεων. Οι αιτήσεις υποβάλλονται ηλεκτρονικά στην ηλεκτρονική δ/νση **https://www.minedu.gov.gr/**

*Προθεσμία Υποβολής αιτήσεων*

από Τρίτη 24 Μαΐου έως Δευτέρα 30 Μαΐου 2016, ώρα 24:00.

*Προθεσμία υποβολής συνοδευτικών εγγράφων*

Τα απαραίτητα δικαιολογητικά:

α) φωτοαντίγραφα: πτυχίου ΕΠΑΛ, εκκαθαριστικού εφορίας, ταυτότητας, ΑΜΚΑ, και βεβαίωση μόνιμης κατοικίας από οικείο Ο.Τ.Α. (μόνο εάν συντρέχει το κριτήριο εντοπιότητας)

β) υπεύθυνη δήλωση ότι τα στοιχεία που αναφέρονται στα συνοδευτικά έγγραφα είναι αληθή,

αποστέλλονται στη δ/νση: **Υπουργείο Παιδείας Έρευνας και Θρησκευμάτων- Δ/νση Επαγγελματικής Εκπαίδευσης, Α. Παπανδρέου 37,15180, Μαρούσι**, με την ένδειξη ΓΙΑ ΠΙΛΟΤΙΚΗ ΤΑΞΗ ΜΑΘΗΤΕΙΑΣ ΕΠΑ.Λ., από Τρίτη 24 Μαΐου έως Τρίτη 31 Μαΐου 2016 (σφραγίδα ταχυδρομείου).

*Ανακοίνωση προσωρινού πίνακα κατάταξης*

Κατόπιν επεξεργασίας των αιτήσεων (οι υποψήφιοι κατατάσσονται με βάση το βαθμό του Πτυχίου Ειδικότητας και σε περίπτωση ισοβαθμίας προηγούνται κατά προτεραιότητα όσοι έχουν αποφοιτήσει κατά το πιο πρόσφατο σχολικό έτος και έπονται όσοι εμπίπτουν στο κριτήριο της εντοπιότητας) θα ανακοινωθεί προσωρινός πίνακας κατάταξης των υποψηφίων ηλεκτρονική δ/νση: https://www.minedu.gov.gr/ την Τρίτη 7 Ιουνίου 2016

*Προθεσμία υποβολής ενστάσεων*

Επί του προσωρινού πίνακα είναι δυνατή η υποβολή ενστάσεων (γίνονται δεκτές μόνο πλήρως αιτιολογημένες ενστάσεις) από Τετάρτη 8 Ιουνίου 2016 έως Παρασκευή 10 Ιουνίου 2016

*Ανακοίνωση τελικού πίνακα κατάταξης*

Κατόπιν εξέτασης των αιτημάτων θα ανακοινωθεί τελικός πίνακας κατάταξης των υποψηφίων ηλεκτρονική δ/νση https://www.minedu.gov.gr/ την Τετάρτη 15 Ιουνίου 2016.

*Εγγραφή στο οικείο ΕΠΑ.Λ.*

Οι εγγραφές στο ΕΠΑ.Λ. επιλογής θα πραγματοποιούνται από Πέμπτη 16 Ιουνίου 2016 έως Παρασκευή 17 Ιουνίου 2016.

|  |
| --- |
| **Ο ΓΕΝΙΚΟΣ ΓΡΑΜΜΑΤΕΑΣ** |
| **ΠΑΥΣΑΝΙΑΣ ΠΑΠΑΓΕΩΡΓΙΟΥ** |

**Εσωτερική διανομή**

1. Γραφείο Υπουργού
2. Γραφείο Γενικού Γραμματέα Δ.Β.Μ.Ν.Γ.
3. Γραφείο Γενικού Γραμματέα ΥΠ.Π.Ε.Θ
4. Δ/νση Διά Βίου Μάθησης
5. Δ/νση Επαγγελματικής Εκπαίδευσης